《丁卯中秋社集赋得攀桂仰天高为文场多士作以后请仙多和此诗步韵》
明代·邓云霄

墨花飞雾彩毫新，东璧星移入桂轮。月姊分香邀上客，天孙摘锦赠才人。

九霄紫府曾通籍，五夜朱衣自有神。更向花阴听捣药，杵声敲醒利名身。

作者简介：明广东东莞人，字玄度。万历二十六年进士。授长洲知县，官至广西参政。有《冷邸小言》、《漱玉斋集》、《百花洲集》等。